《东湖夜归赋诗二章呈驹甫师川 其一》
宋代·李彭

春归土膏动，草际来和风。厉厉气又严，晏阴似穷冬。

崇兰未含薰，蔽芾萧艾中。仲长久埋照，幽期得无功。

湖光起遥裔，淑景复冲融。连山倒垂碧，落日半规红。

不须劳意匠，物色自无穷。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。